

VLADA REPUBLIKE HRVATSKE

Zagreb, 1. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s Projektom izgradnje građevine škole Osnovne škole Cavtat  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_ 2019. godine donijela

**Z A K L J U Č A K**

 1. Vlada Republike Hrvatske podupire Projekt izgradnje građevine škole Osnovne škole Cavtat, u svrhu realizacije jednosmjenskog rada izvođenja nastave.

 2. Zadužuje se Ministarstvo znanosti i obrazovanja da, u cilju potpore Projektu iz točke 1. ovoga Zaključka, poduzme potrebne radnje i aktivnosti, te razmotri moguće modele njegova sufinanciranja.

Klasa:

Urbroj:

Zagreb,

 Predsjednik

 mr. sc. Andrej Plenković

**O B R A Z L O Ž E N J E**

Građevina škole Osnovne škole Cavtat sagrađena je kao montažni objekt 1980. godine s rokom trajanja 25-30 godina. Budući da je građevine devastirana u ratnim zbivanjima, djelomična sanacija građevine postojeće škole učinjena je 1995. godine. Trenutno škola ima 14 radnih prostora (uključivo sportska dvorana kao 1 prostor), ukupne površina građevine škole i sportske dvorane oko 2.600 m2. Izmjenama i dopunama Zakona o odgoju i obrazovanju u osnovnoj i srednjoj školi, iz 2018. godine, otvorena je mogućnost da Ministarstvo znanosti i obrazovanja ulaže u izgradnju, dogradnju i rekonstrukciju školskog prostora te opremanje školskih ustanova u slučajevima nedovoljne sigurnost i ugroze života i zdravlja učenika.

U tijeku je postupak izdavanja suglasnosti na idejni projekt izgradnje nove škole (nova građevina škole uz zadržavanje postojeće građevine sportske dvorane) ukupne površine građevine škole (bez sportske dvorane i pratećih prostora sportske dvorane i garaže) od 3.580 m2. Realizacija ovoga kapitalnog projekta omogućit će provedbu izvođenja nastavnih procesa u jednoj smjeni za 560 učenika u 20 razrednih odjela, te podizanje razine kvalitete rada odgojno-obrazovnih procesa u obrazovnom sustavu Dubrovačko-neretvanske županije.